Plaukuotasis papartuolis

Plaukuotasis papartuolis (Phegopteris connectilis) – papartinių (Dryopteridaceae) šeimos rūšis, priskiriama sporinių induočių grupei. Daugiamečiai vasaržaliai žoliniai augalai, augantys drėgnuose ūksmėtuose miškuose. Sporifikuoja liepą–rugpjūtį. Lietuvoje apyretis.

 Morfologija 
kairėje|miniatiūra|Plaukuotojo papartuolio botaninė iliustracija
kairėje|miniatiūra|Plaukuotojo papartuolio soros
Augalas iki 30 (50) cm aukščio, šliaužiančiu stiebu.Minkevičius A. Lietuvos TSR Flora, 1 t. Vilnius, 1959

Būdinga makrofilija – stambialapiškumas. Lapo lakštas vienąkart plunksniškai skaldytas, plaukuotas, pailgai trikampiškas, viršūnė nusmailėjusi, ilgis 1,5 karto viršija plotį. Apatinė lapelių pora atokiau nuo kitų, palinkusi žemyn. Likusios lapelių poros pagrindais viena kitą liečia, link lapalakščio viršūnės staigiai trumpėja. Apatinė lapo pusė apaugusi trumpais plaukeliais. Sorai pliki, be induzijų.

 Gyvenimo ciklas ir paplitimas 
Gyvenimo ciklas susideda iš gametofito ir sporofito kartų. Dominuoja sporofitas. Sporos sudygsta per 2–3 mėnesius. Iš sporos išsivysto širdiškos formos gametofitas, kuris vadinamas polaiškiu. Prie substrato polaiškis tvirtinasi rizoidais, kurie yra jo apatinėje puseje. Skirtingo polaiškio brandos stadijose formuojasi anteridžiai su spermatozoidais ir archegonės su kiaušialąstėmis. Susijungus gametoms susiformuoja zigota, o iš jos sporofitas. Sporofitas prisitvirtina prie substrato pridėtinėmis šaknimis, auga. Atėjus laikui suformuoja sorus, kuriose yra sporangės su sporomisJ. R. Naujalis, E. Meškauskaitė, S. Juzėnas ir A. Meldžiukienė, 2009 m.:Botanikos praktikos darbai: archegoniniai ir žiediniai augalai . – Vilnius.

 Paplitimas 
Paplitęs Europos, Šiaurės Amerikos ir Azijos žemynų šalyse.

 Panaudojimas 
Didelės ekonominės reikšmės neturi, dažniausiai naudojamas kaip maistas gyvūnams.

 Nuorodos 
 https://wildadirondacks.org/adirondack-ferns-long-beech-fern-phegopteris-connectilis.html

 Šaltiniai 

Kategorija:Papartiniai